

REPUBLIKA HRVATSKA

OPĆINSKI SUD U KOPRIVNICI

48000 KOPRIVNICA-Hrvatske državnosti 5

KOMISIJA ZA PROVEDBU OGLASA

Broj: 7 Su-412/2021

Koprivnica, 14. veljače 2022.

Na temelju članka 4. i članka 10. do 14. Uredbe o raspisivanju i provedbi javnog natječaja i internog oglasa u državnoj službi („NN“ 78/17 i 89/19) Komisija za provedbu Oglasa, objavljenog u Narodnim novinama broj 2/2022. dana 5. siječnja 2022., na web stranicama Ministarstva pravosuđa i uprave, Hrvatskog zavoda za zapošljavanje i Općinskog suda u Koprivnici za prijam namještenika na neodređeno vrijeme u Općinski sud u Koprivnici, na radno mjesto IV. vrste - dostavljač – 1 jedan izvršitelj/ica, daje slijedeću :

**OBAVIJEST KANDIDATIMA O DANU ODRŽAVANJA**

**RAZGOVORA (INTERVJUA)**

Razgovor (intervju) s kandidatima koji su podnijeli pravodobne i uredne prijave na Oglas za prijam namještenika na neodređeno vrijeme u Općinski sud u Koprivnici na radno mjesto IV. vrste - dostavljač – 1 jedan izvršitelj/ica i ispunjavaju formalne uvjete objavljene u Oglasu održati će se u zgradi **„Palača pravde“ u Koprivnici na adresi Hrvatske državnosti 5a – raspravna dvorana – 1. kat** (kandidati koji su podnijeli pravodobne i uredne prijave i ispunjavaju formalne uvjete su o navedenom obaviješteni putem elektroničke pošte).

Po dolasku u zgradu „Palača pravde“, kandidati su dužni službeniku pravosudne policije, predočiti valjanu EU digitalnu COVID potvrdu ili drugi odgovarajući dokaz o cijepljenju, preboljenju odnosno testiranju, sve uz obvezno pravilno nošenje maske za lice ili medicinske maske, a od kandidata će isto tako biti zatraženo predočenje odgovarajuće isprave radi utvrđivanja identiteta.

Kandidati koji ne mogu dokazati identitet, osobe koje nisu ispunile formalne uvjete i za koje se utvrdi da nisu podnijele prijavu na Oglas ne mogu pristupiti testiranju.

Razgovoru (intervjuu) mogu pristupiti samo kandidati koji dođu u zakazano vrijeme.

Po utvrđivanju identiteta kandidati će biti upućeni u prostoriju u kojoj će se održavati razgovor (intervju).

**Razgovor (intervju) će se održati dana 25. veljače 2022. s početkom u 8,00 sati.**

Osobe koje ne ispunjavaju formalne uvjete ili nisu podnijele pravovremene i uredne prijave na Oglas, ne smatraju se kandidatima i o tome su pisano obaviještene putem elektroničke pošte odnosno putem preporučene pošiljke.

Kandidat koji ne pristupi razgovoru (intervjuu) više se neće smatrati kandidatom u postupku i smatrat će se da je povukao prijavu na Oglas.

Razgovor (intervju) provodi Komisija za provedbu Oglasa, a koja u razgovoru s kandidatimautvrđuje znanja, sposobnosti i vještine, interese, profesionalne ciljeve i motivaciju kandidata za rad, kao i rezultate ostvarene u njihovu dosadašnjem radu.Rezultati razgovora odnosno intervjua vrednuju se bodovima od 0 do 10 (nula do deset).

Smatra se da je kandidat zadovoljio na razgovoru odnosno intervjuu ako je dobio najmanje 5 (pet) bodova.

Nakon provedenog razgovora odnosno intervjua Komisija utvrđuje rang-listu kandidata prema broju bodova ostvarenih na razgovoru (intervjuu) i dostavlja čelniku tijela pisano izvješće o provedenom postupku, koje potpisuju svi članovi Komisije, a uz izvješće se prilaže i rang-lista kandidata.

**NAPOMENA :**

* **kandidati u prostoriju gdje će se obavljati razgovor (intervju) ulaze i izlaze jedan po jedan, a prilikom ulaska i izlaska iz prostorija dužni su se pridržavati propisanog razmaka od najmanje 2 metra, kandidati su dužni obavezno pravilno nositi zaštitne maske za lice, te su se dužni pridržavati svih važećih epidemioloških mjera, a po dolasku u zgradu „Palača pravde“ kandidatima će se mjeriti tjelesna temperatura.**

KOMISIJA ZA PROVEDBU OGLASA